text: Omkom i regnvandsbrønd, da han ville fjerne blade
  09 oktober 2014 kl. 12.02
  80-årig mand ville fjerne blade i en brønd, da han faldt i med hovedet først og druknede i Horsens.
  En 80-årig mand er torsdag druknet i en regnvandsbrønd.
  Han var ved at fjerne blade, da han faldt i med hovedet først, oplyser Sydøstjyllands Politi til TV2 Østjylland.
  - Han ligger med hovedet under vandet og kan ikke komme op. En person prøver at hjælpe ham op, men kan ikke, siger vagtchef Jesper Duus til TV2 Østjylland.
  Brønden var ikke særlig dyb, og mandens ben lå på jorden over brønden. Men hverken manden selv eller hans kone kunne få manden op af brønden.
  Et ligsyn skal nu endelig fastslå dødsårsagen. Muligvis kan der være tale om et ildebefindende eller et hjertestop.
  